De conformitat amb el que disposen la Llei orgànica 5/1985, de 19 de juny, del règim electoral general, modificada per les lleis orgàniques 1/1987, de 2 d'abril; 8/1991, de 13 de març; 6/1992, de 2 de novembre; 13/1994, de 30 de març; 3/1995, de 23 de març; 1/1997, de 30 de maig; 3/1998, de 15 de juny, i 8/1999, de 21 d'abril, així com el Reial decret 605/1999, de 16 d'abril, de regulació complementària dels processos electorals;
Vista la Llei 20/1998, de 29 de desembre, de pressupostos de la Generalitat de Catalunya per a l'any 1999;
A proposta del conseller de Governació i d'acord amb el Govern,
1.1 De conformitat amb el que preveu la Llei 20/1998, de 29 de desembre, de pressupostos de la Generalitat de Catalunya per a l'any 1999, en la qual s'autoritza un crèdit per atendre les despeses de les eleccions al Parlament de Catalunya, l'Administració de la Generalitat subvencionarà aquestes despeses d'acord amb les regles següents:
b) Noranta-tres pessetes per vot aconseguit per a cada candidatura que hagi obtingut, com a mínim, un escó.
c) Vint-i-cinc pessetes per cada elector d'una circumscripció electoral, sempre que la candidatura obtingui un escó en aquesta circumscripció i aconsegueixi formar grup parlamentari, per les despeses originades per la tramesa directa i personal als electors dels sobres i les paperetes electorals, o de propaganda i publicitat electoral.
1.2 Cap partit, federació, coalició o agrupació d'electors no pot superar en les presents eleccions, per despeses electorals, el límit que resulti de multiplicar per 50 pessetes el nombre d'habitants de població de dret de les circumscripcions electorals on presentin candidatures.
La quantitat subvencionada a què fa referència l'apartat 1.1.c) no s'inclourà dins aquest límit.
No obstant això, s'haurà de justificar la realització efectiva de l'activitat per a la qual s'atorga la subvenció.
2.1 Amb càrrec al crèdit corresponent a la partida pressupostària 21.05.480.01, Subvencions als partits polítics, de la Llei 20/1998, de 29 de desembre, de pressupostos de la Generalitat de Catalunya per a l'any 1999, el Departament de Governació podrà instrumentar la concessió de bestretes als partits polítics, federacions, coalicions o agrupacions com a avançament de les subvencions que els corresponguin per les despeses electorals originades.
L'import d'aquesta bestreta no podrà ser superior al 30% de la subvenció percebuda pel mateix partit, federació, coalició o agrupació a les eleccions al Parlament de Catalunya de l'any 1995.
2.2 Les sollicituds de bestreta, les hauran de presentar els administradors electorals, davant qualsevol de les juntes electorals provincials, entre els dies vint-i-unè i vint-i-tresè posteriors al de la convocatòria.
Aquestes donaran trasllat al Departament de Governació de les sollicituds que els hagin estat presentades.
2.3 A partir del dia vint-i-novè posterior al de la convocatòria, l'Administració de la Generalitat posarà a disposició dels administradors electorals les bestretes corresponents.
2.4 Després de les eleccions s'hauran de retornar les bestretes en la quantia en què superin l'import de la subvenció que correspongui a cada partit polític, federació, coalició o agrupació d'electors.
El Departament de Governació abonarà l'import de les subvencions a les candidatures que les hagin de percebre i els concedirà una bestreta del 90% de l'import de les subvencions que els corresponguin d'acord amb els resultats generals dels presents comicis publicats al DOGC, dins el termini de trenta dies posteriors a la presentació de la seva comptabilitat davant la Sindicatura de Comptes.
No obstant això, quan aquestes candidatures haguessin notificat a les juntes electorals provincials que l'import de les subvencions sigui lliurat, en tot o en part, a les entitats bancàries que designin, l'abonament d'aquests crèdits a les esmentades entitats tindrà caràcter preferent.
Correspon a la Sindicatura de Comptes, d'acord amb les competències que li atorga la Llei 6/1984, de 5 de març, modificada per la Llei 15/1991, de 4 de juliol, sens perjudici de les facultats del Tribunal de Comptes i a l'empara del que disposen els articles 133 i 134 de la Llei orgànica del règim electoral general, la fiscalització de la comptabilitat electoral dels partits, federacions, coalicions i agrupacions que reuneixin els requisits exigits per percebre les subvencions de la Generalitat de Catalunya.
—1 Es faculta el conseller de Governació per al desplegament i l'execució del present Decret.